མཛེས་ཤིང་ལྟ་ན་སྡུག་པའི་སེར་གླིང་མཚོ་ནི་ཀུན་གྱིས་ཤེས་ངེས་རེད།དེ་གར་རྩྭ་ཆུ་འཛོམས་པ་དང་ནོར་ལུག་ཁྱུ་དང་ཁྱུ་ཅི་དགར་རོལ་བཞིན་ཡོད།སྔོ་བསང་གི་ནམ་མཁའི་འོག་སེར་གླིང་མཚོ་ལས་སྔོ་མདངས་འཕྲོ་བ་དང་།ཁྲུང་ཁྲུང་སྐེ་ནག་གི་ཁྱུ་རྩེད་འཇོར་རོལ་བ།གཙོད་ཁྱུ་གང་དགའ་གང་སྐྱིད་ངང་ཕར་རྒྱུག་ཚུར་རྒྱུག་བྱེད་པ་ལ་སོགས་ནི་སེར་གླིང་མཚོ་རྒྱལ་ཁབ་རང་བྱུང་སྲུང་སྐྱོང་ཁུལ་གྱི་རྒྱུན་གཏན་གྱི་རྣམ་པ་ཞིག་རེད།ས་མཐོའི་མཐོ་གྲང་རྩྭ་ཐང་སྣོད་བཅུད་མ་ལག་ཁྲོད་དུ་སེར་གླིང་མཚོ་ནི་རྩ་ཆེ་ལ་སྟོངས་ཉེར་ཡོད་པའི་སྲོག་ཆགས་རིགས་མང་ཤོས་ཀྱི་ས་ཁུལ་ཞིག་ཡིན་ལ།འཛམ་གླིང་ཐོག་གི་ཁྲུང་ཁྲུང་སྐེ་ནག་གི་རང་བྱུང་སྲུང་སྐྱོང་ཁུལ་ཆེ་ཤོས་ཤིག་ཀྱང་རེད།ཉེ་བའི་ལོ་ཤས་རིང་རྒྱལ་ཁབ་ཀྱིས་སྣོད་བཅུད་མ་ལག་ནུས་ལྡན་ངང་སྲུང་སྐྱོང་བྱས་པ་ལས་སེར་གླིང་མཚོའི་རྒྱ་ཁྱོན་གནམ་མཚོ་ལས་བརྒལ་ནས་རང་ལྗོངས་ཀྱི་མཚོ་ཆེ་ཤོས་སུ་གྱུར་ཡོད།